**Стажант** **в отдел** **Безопасност и здраве при работа**

ТИТАН Златна Панега е с над 100 години опит в тежката промишленост и е един от основните производители на качествен цимент в страната. Компанията се стреми постоянно да допринася към подобряването на стандарта на живот в региона, спомага за опазването на околната среда и подкрепя социални и културни дейности.

Ние от Златна Панега Цимент, част от Групата ТИТАН, търсим амбициозен, любопитен студент или завършващ за: **Стажант** **в отдел Безопасност и здраве при работа**

В ТИТАН вярваме в силата на хората ни. Вярваме, че всеки е лидер, независимо от позицията, на която е. Във всеки млад човек има потенциал. Той трябва да се развива и да бъде ценен. Ние знаем как да го направим.

Мислиш ли да започваш работа? А къде и какво?

Спокойно, не е нужно да имаш всички отговори. Трябва ти само желание и готовност да поемаш отговорност.

**Ела при нас и:**

* ще работиш и ще се учиш от екип опитни и квалифицирани специалисти
* ще участваш в инспекциите на работната площадка
* ще подпомагаш подготовката на обучения по безопасност
* ще участваш в разработката на инструкции за безопасна работа
* ще се учиш да идентифицираш опасностите и да определяте нивото на риска
* ще участваш в процеса за избор на мерки за намаляване на риска
* ще наблюдаваш процесите на периодично инспектиране на системите за защита
* ще подпомагаш отдела в организацията и архивирането на документи свързани с БЗР
* ще имаш възможност да предлагаш подобрения в съществуващите методи за обработка на информацията свързана с БЗР

**Нашата програма ще ти пасне, ако ти:**

* си студент в II, III, IV курс на обучение или наскоро си завършил висшето си образование в подходяща специалност (Техническа безопасност; Безопасност на труда)
* притежаваш добра компютърна грамотност
* си готов да учиш и да подхождаш отговорно към предизвикателствата на реалния бизнес
* си целеустремен, любопитен и организиран
* имаш желание за работа в индустриална среда
* искаш да работиш в екип
* готов си да пътуваш

Мястото на работа е с. Златна Панега, област Ловеч.

Нека заедно вървим напред с отдаденост и удовлетворение от резултатите, които постигаме!

**Ние ти предлагаме:**

* Платен стаж на трудов договор - възнаграждение 1 450 лв (бруто)
* Продължителност на стажа: 1, 3 или 6 месеца
* Възможност да подготвиш дипломната си работа с нас
* Интересни проекти, по които ще работиш с опитни ментори
* Възможност да се запознаеш с добрите практики в международна компания
* Вътрешно фирмени обучения и онлайн обучения в Udemy
* Ваучери за храна и допълнителни средства за храна
* Платен отпуск
* Безплатен транспорт от и до: София, Плевен, Ловеч, Луковит и Тетевен
* При успешно завършен стаж, възможност за започване на постоянна работа.

В случай, че желаеш да кандидатстваш за позицията, моля изпрати автобиография. Само одобрените кандидати ще бъдат поканени на интервю. Всички кандидатури ще бъдат разглеждани при пълна конфиденциалност, съгласно разпоредбите на ЗЗЛД.